नई दिल्ली: बॉलीवुड सुपरस्टार श्रीदेवी के निधन के बाद अब हर किसी का ध्यान बेटी जाह्नवी कपूर पर ही लगा हुआ है. जाह्नवी की डेब्यू फिल्म ‘धड़क’ के शूट के दौरान का एक वीडियो सोशल मीडिया पर वायरल हो रहा है. हालांकि यह वीडियो काफी पुराना दिखाई दे रहा है, लेकिन शाहिद कपूर के भाई ईशान खट्टर और जाह्नवी का यह वीडियो हर किसी को अट्रैक्ट कर रहा है. इस वीडियो में जहां ईशान कुछ अपसेट मूड या फिर खोए हुए नजर आ रहे हैं तो वहीं जाह्नवी सेट के अन्य कास्ट के साथ बात-चीत और अच्छे मूड में दिखाई दे रही हैं. इसमें जाह्ववी ने पीले रंग की सलवार कमीज पहन रखी है, जिसमें वह बेहद खूबसूरत दिख रही हैं.